شەفەق نیوز/  وەزارەت تەندروسی لە هەرێم کوردستان، ئمڕوو چوارشەممە، راگەیان تۆمارکردن ١٠٢٢ تووشهاتن نوو وە ڤایڕۆس کۆڕۆنا لەماوەی ٢٤ ساعەت گوزەیشتە، تا گشت ژمارەی تووشهاتنەکان بڕەسێدە ١٤٢٧٤٦.
وەزارەتەگە لەبەیانامەیگ رەسیە ئاژانس شەفەق نیوز وت: تووشهاتنە نووەکان وەیجوورە بەشەوە بوین: ١٩٣ هەولێر، ٢٩٢ سلێمانی، ٤٩١ دهۆک، ١٥ هەڵەبجە، ٣٦ گەرمیان، ٥ راپەڕین.
بەیاننامەگە وتیش ٧١٤ بیمار لە پەتاگە خاسەو بوین وەیجوورە: ١٠١ هەولێر، ٢١٩ سلێمانی، ٣٢٤ دهۆک، ٥ هەڵەبجە، ٥٩ گەرمیان، ٦ راپەڕین، تا گشت ژمارەی خاسەوبویەکان بڕەسێدە ١١٩٦١٠.
بەیاننامەگە هەمیش وت: ١٥ مردن لەوەر ڤایڕۆس کۆڕۆنا تۆمار کردنە، وەیجوورە: ٤ هەولێر، ٤ سلێمانی، ٥ دهۆک، ٢ گەرمیان، تا گشت ژمارەی مردنەکان لە هەرێم کوردستان بوودە ٣٩١١.
